Elaboració d’una app sobre integritat pública i les conseqüències socioeconòmiques de la corrupció

Informe de resultats de la sessió

Girona

Barcelona, 30 de Setembre de 2021

Unitat impulsora del procés participatiu

Secretaria de Govern Obert

Unitat que acompanya: DG de Participació Ciutadana

Empresa que redacta l'informe

Actíva Prospect

Empresa dinamitzadora (si és diferent)

Actíva Prospect

Contingut

[1. Introducció 4](#_Toc84420244)

[1.1. Antecedents i context 4](#_Toc84420245)

[1.2 Objectius del procés participatiu 4](#_Toc84420246)

[1.3 Eixos del procés participatiu 4](#_Toc84420247)

[2. Assistència i participació 6](#_Toc84420248)

[2.1 Perfil dels participants 6](#_Toc84420249)

[3. Recull d’aportacions 8](#_Toc84420250)

[Annex I. Resultats de l’enquesta d’avaluació de la sessió 20](#_Toc84420252)

# 1. Introducció

Aquest document conté les aportacions de la ciutadania en el taller de participació celebrat a Girona el dijous 30 de setembre de 2021 de 17.30 a 19.30 hores. L’objectiu d’aquest taller, juntament amb els celebrats a Móra d’Ebre i Cerdanyola del Vallès és conèixer i recollir les aportacions i percepcions de la ciutadania sobre els dilemes ètics i els riscos, causes i conseqüències de la corrupció a partir del debat sobre les conductes individuals incorrectes en l’ús dels serveis públics, les seves conseqüències i les que haurien de ser les conductes correctes.

## 1.1. Antecedents i context

La Secretaria de Govern Obert impulsa i promou la integritat en l'administració pública i el sector públic, així com la participació ciutadana. Actualment, en el marc del Programa de suport a la implementació de l’Estratègia contra la corrupció i d’enfortiment de la integritat pública, que segueix les recomanacions d’organismes internacionals com Nacions Unides, l’OCDE i Transparència Internacional, entre les 25 mesures aprovades es preveu “Fer una campanya de sensibilització i informació, que inclogui el **desenvolupament d'una app sobre integritat pública i les conseqüències socioeconòmiques de la corrupció**”. Aquesta app s’adreçarà a la ciutadania, amb dos objectius:

* Sensibilitzar sobre la importància de contribuir individualment a l'impuls de la integritat col·lectiva i el bé comú.
* Prendre consciència que les males conductes en l'àmbit quotidià impacten negativament en la societat.

## 1.2 Objectius del procés participatiu

Els objectius específics del procés participatiu són:

* Donar suport al disseny del procés deliberatiu i les seves sessions.
* Fer operativa la constitució dels grups ciutadans.
* Convocar, facilitar i moderar les deliberacions i recollir sistemàticament les aportacions debatudes.
* Redactar els documents de resultats que ofereixin informació útil en el moment de l’elaborar els dilemes ètics que ha de plantejar l’app.
* Valorar l’equilibri de perfils de participants i els possibles biaixos que ha tingut la participació.

## 1.3 Eixos del procés participatiu

Els eixos principals de debat han estat els següents:

* Identificar i debatre sobre els comportaments individuals incorrectes en un mal ús dels serveis i prestacions públiques i que van en contra de l’interès general. Fer-ne una priorització.
* Explicitar i debatre sobre les conseqüències que se’n deriven.
* Identificar i debatre sobre els comportaments individuals correctes en el bon ús dels serveis i prestacions públiques i que respecten l’interès general.

# 2. Assistència i participació

## 2.1 Perfil dels participants

D’acord amb el perfil sociodemogràfic fixat inicialment per a la realització dels debats, s’ha convidat a participar 10 persones i hi han participat 9 persones a la sessió de Girona (degut a una baixa de darrera hora per motius personals).

En la fase de contacte i invitació de ciutadania de Girona a participar, s’ha seleccionat persones amb disponibilitat per assistir a la sessió en la data i hora previstes, juntament amb el fet que tinguessin algun dels perfils previstos en relació a l’edat, el sexe, la situació laboral, el tenir persones al seu càrrec o no i al seu origen cultural. Aquestes dades s’han obtingut per contacte telefònic prèviament a la realització de la sessió. En síntesi, es detallen a la taula següent:

Taula 1.1. Perfil sociodemogràfic

|  |  |
| --- | --- |
| Característiques | Nombre de persones |
| **Edat** |  |
| De 18 a 29 anys | 1 |
| De 30 a 59 anys | 3 |
| De 60 i més anys | 5 |
| **Sexe** |  |
| Home | 5 |
| Dona | 4 |
| **Situació laboral** |  |
| Ocupats (autònom, assalariat) | 3 |
| En situació atur | 0 |
| Inactius (jubilat, treball domèstic, estudiant) | 6 |
| **Amb càrregues familiars** |  |
| Sí | 4 |
| No | 5 |
| **Origen cultural divers** |  |
| Sí | 0 |
| No | 9 |
| Total | 9 |

Prèvia realització de la sessió, durant els contactes telefònics per a convidar la ciutadania, també se’ls ha demanat la seva opinió al respecte d’algunes conductes incorrectes. En una escala de 1 a 4, en el qual 1 equival a no ho considero corrupció i 4 sí ho considero corrupció, cada persona ha valorat una conducta. Les puntuacions que han donat són les següents:

Taula 1.2. Visió sobre conductes incorrectes

|  |  |
| --- | --- |
| Conductes | Valoració (1 a 4)  1= no ho considero corrupció  4= ho considero corrupció |
| Que un/a treballador/a de la sanitat pública ajudi a saltar-se la llista d’espera a un conegut/o familiar |  |
| 2 persones ho puntuen | 2 |
| Que un/a policia no posi una multa a un amic/ga |  |
| 1 persona ho puntua | 4 |
| Que un/a servidor públic acceleri un tràmit per amistat a una persona |  |
| 1 persona ho puntua | 3 |
| 1 persona ho puntua | 4 |
| Que un/a càrrec públic contracti com a assessor a un amic/ga |  |
| 1 persona ho puntua | 2,5 |
| Que un periodista difongui una notícia falsa per influir en l'opinió pública |  |
| 1 persona ho puntua | 2 |
| 2 persones ho puntuen | 4 |
| Total | 9 |

# 3. Recull d’aportacions

A continuació es detallen les aportacions recollides en el debat realitzat amb la ciutadania de Girona.

La sessió s’ha iniciat amb la presentació per part d’una persona representant de la Secretaria de Govern Obert de l’estratègia i el procés participatiu i, tot seguit, s’ha detallat els objectius de la sessió, la funció que a les persones presents se’ls demanava fer, els criteris per a la seva selecció, la dinàmica dels debats, el rol de les dinamitzadores i les normes pel debat.

Amb l’objectiu de que el debat sigui equilibrat, fomenti i asseguri la participació de totes les persones, s’ha iniciat la dinàmica amb un treball de reflexió individual al voltant de 15 minuts. Cada persona ha disposat d’una graella, en la qual les files es corresponen amb àmbits temàtics (educació, sanitat, administració pública, comerç de proximitat, etc.) i les columnes, en dos sentits, per cada àmbit temàtic identificar conductes individuals incorrectes i les seves conseqüències. Passat aquest temps en el qual cada persona ha anotat les conductes incorrectes i les seves conseqüències, s’ha iniciat la posada en comú i debat de les aportacions de totes les persones participants. En primer lloc s’ha fet una ronda d’intervencions que part de recollir les aportacions de cada persona i a continuació s’ha debatut en els punts on hi havia consens i també divisió d’opinions. En aquesta segona sessió, hi ha hagut força debat i interacció entre les persones participants.

Un cop transcorregut aquest debat, que ha ocupat més temps del previst, s’ha proposat a les persones participants d’identificar i deixar escrites al mural les conductes correctes.

Per tal de recollir les aportacions, mentre les persones posaven en comú les seves aportacions i també durant el debat grupal, s’han recollit per escrit en un mural en paper penjat a la paret de la sala i visible per a tothom.

A continuació es detallen les aportacions al voltant de les conductes incorrectes i les seves conseqüències, i posteriorment, les conductes que haurien hagut de ser les correctes obtingudes mitjançant les graelles de treball individual[[1]](#footnote-1) i el debat grupal.

## Eix de debat. Conductes incorrectes i les seves conseqüències. Conductes correctes

Com en la sessió de Cerdanyola, per tal de definir els dilemes ètics que nodriran l’app d’integritat, s’ha plantejat iniciar el debat identificant i debatent sobre quines són les conductes individuals incorrectes i que suposen un mal ús dels serveis i prestacions públiques i van en contra de l’interès general, tant des del punt de vista de l’experiència directa de les persones participants a la sessió, com del seu entorn familiar, d’amistats, laboral, etc.

En els debats generats a la sessió novament s’han fet reflexions al voltant de conductes individuals de la ciutadania, però també i de forma reiterada de les conductes individuals de servidors públics, en diferents àmbits d’actuació, en la prestació de serveis públics.

| Àmbits, conductes incorrectes, conseqüències i conductes correctes en l’ús dels serveis i prestacions públiques | | | | |
| --- | --- | --- | --- | --- |
| **Àmbit** | **Dilema** | **Conducta incorrecta** | **Conseqüències** | **Conducta correcta** |
| **Educació** | Accés i matriculació a centres educatius | Fer la preinscripció a un centre educatiu i empadronar-se en una ciutat on no vius per obtenir plaça. | Comporta reduir les possibilitats d’una persona que li pertoca el centre per proximitat del domicili. |  |
| Dinamisme de la docència universitària | La docència a la universitat és de baixa qualitat, el tracte als alumnes és sempre el mateix i no es tenen en compte les aptituds de forma individualitzada. | Aquesta docència genera desmotivació i abandonament dels estudis. | La docència s’hauria d’estar actualitzant i modernitzant, comptant amb incentius per a fer-ho. És una feina que requereix de vocació per a exercir-la. |
| Informació i accés a beques universitàries | Com que les beques universitàries tenen un pressupost limitat que no permet atendre a moltes persones, sovint hi ha poca informació i entre els mateixos candidats no ho expliquen per evitar la competència. | La manca d’informació dificulta l’accés a persones que ho poden necessitar i crea situacions de desigualtat. |  |
| Ús del català a la universitat | Sovint a la universitat hi ha un canvi de llengua, del català al castellà si ho demana un 5% de la classe, sovint estudiants d’Erasmus. | Aquesta situació suposa una discriminació per raó de llegua i comporta també una pèrdua de l’ús de la llengua catalana. |  |
| Formació de tercer grau | Degut a que la formació universitària té un enfoc generalista, els estudiants opten per realitzar màsters per diferenciar-se, amb l’elevat cost que comporta, tot i que es considera que la qualitat d’alguns màsters no és l’esperada en base al preu i als resultats en cursar-ho. | Amb aquesta dinàmica es crea una forta desigualtat, entre els alumnes amb recursos que ho poden pagar i poden cursar (comprar) el màster i obtenir el títol i els que no ho poden costejar. |  |
| Transició universitat – mercat laboral | En algunes carreres hi ha la possibilitat de fer la transició un cop finalitzats els estudis per entrar a treballar la realització d’una beca, d’unes pràctiques o un voluntariat. Això permet a l’empresa conèixer l’alumne i veure si encaixa, però no es dóna a conèixer entre l’alumnat. | Es tracta de processos molt tancant i restringits, no compartit entre l’alumnat i que no facilita l’accés a altres candidats. |  |
| **Sanitat** | Accés electrònic a l’atenció sanitària bàsica | Actualment, l’accés a la xarxa bàsica de salut s’ha de fer per l’entorn telemàtic, fent que sigui molt difícil per a persones amb dificultats en aquest entorn o persones grans. | Aquesta situació suposa una desigualtat en el tracte i dificulta molt l’accés. Aquests situació ha fet que molta més gent que abans es faci d’una mútua de salut per tal de tenir accés més ràpid i directe al servei bàsic de salut, però no tothom ho pot pagar. | S’hauria de restablir l’accés a la xarxa bàsica de salut de forma presencial i complementar amb un acompanyament l’accés digital, per tal que tothom ho sàpiga fer. |
| Accés a serveis especialitzats de salut | Arrel de la covid19 i les restriccions per anar als CAP, les persones que tenen alguna malaltia, costa molt que pugui ser derivar a serveis especialitzats. | Aquesta dificultat té greus conseqüències perquè s’està reduint el diagnòstic de malalties i està afectant el sistema públic de salut. |  |
| Protecció de dades de salut | Actualment, els sistema d’expedients de salut permet que qualsevol servidor públic que hi tingui accés pot violar la privacitat d’un pacient perquè pot consultar-ho, tot i que no hi tingui cap relació. | Aquest accés a l’expedient de salut sense control, fa que no es protegeixi la seva privacitat. | Hi hauria d’haver una restricció en l’accés als expedients de salut de les persones només accessible pels professionals sanitaris que intervenen en la seva salut. |
| Accés a material sanitari | *Actualment, hi ha un accés no restringit a material sanitari per part dels treballadors, que fan que una part d’aquests ho agafin per a ús personal.* |  |  |
| **Serveis Socials** | Criteris d’atorgament d’ajudes i llindars | Es crea un debat al voltant de si és correcte o no establir una discriminació positiva per l’atorgament d’ajudes socials, o de menjador escolar, o similars. Una part de la discrepància és perquè no es veu com a discriminació positiva sinó com a criteris fixats en base a diferents variables per decidir l’atorgament (en rendes baixes, major adjudicació d’ajudes per major dificultat d’accés per motius econòmics). En el debat es planteja que a vegades en casos de situacions de desigualtat que es consideren similars, a unes persones se’ls dóna l’ajut per tractar-se d’un determinat col·lectiu i a altres persones amb necessitats similars no se’ls dóna. | Com a conseqüència, en el debat hi ha persones que consideren que hi ha una mala distribució dels ajuts socials i altres persones no ho pensen, ho vinculen als criteris per l’atorgament. Igualment, hi ha persones que creuen que aquesta conducta incorrecte es podria corregir fent un bon seguiment dels atorgaments i l’ús que se’n fa. |  |
| Accés a ajudes socials | Vinculat al debat anterior, es fa esment de persones que en la presentació de les dades per sol·licitar ajudes socials les alteren i menteixen sobre la seva situació, per tal de passar els criteris d’accés i obtenir l’ajuda. | Les conseqüència són que s’impedeix a altres persones amb dificultats i menor renda no puguin accedir-hi i a més en dificulta la gestió. |  |
| Accés a recursos socials | *Actualment, hi ha un accés no restringit a material de serveis socials, fet que possibilita que el personal que hi treballa ho pugui agafar (roba, joguines o menjar)* | *Aquest comportament, redueix la possibilitat de fer una distribució del material entre qui ho necessita.* |  |
| **Administracions Públiques** | Ús de la jornada laboral | *En l’administració pública, s’observa que hi ha treballadors públics que fan gestions personals en horari de feina.* |  |  |
| Procediments de contractació pública | Es fa palès que a l’Administració Pública es fragmenta en contractes diferents feines que tenen vinculació i també es fan adjudicacions sense procediments de licitació. | Una de les conseqüències d’aquestes pràctiques és dificultar i restringir l’accés a les PIME en la prestació d’aquests serveis o encàrrecs i també i molt especialment que la prestació del servei o encàrrec es fa afectant greument la qualitat. | Dotar de major transparència tots els procediments de licitació i adjudicació. |
| *Concessió de permisos públics que no segueixen la legalitat.* | *Es fan infraestructures com carreteres que no segueixen la normativa d’edificació (per exemple gruix de l’asfalt, que és insuficient o per sota del mínim exigit), i no hi estan obligats perquè no ho exigeix el procediment i suposa una construcció negligent per la ciutat.* |  |
| *Es fa palès que l’Administració pública fa adjudicacions “a dit”, licitacions a mida de les empreses que es vol adjudicar i concessions de contractes sense procediment de licitació. Licitacions a mida, concessions directes.* | *Com a conseqüència, quan es fa la prestació del servei, principalment en l’àmbit de construcció d’obra pública aquesta és incomplerta i deficient.* |  |
|  | Seguiment i avaluació del servei/obra licitat i contractat | Hi ha incompliment en l’execució d’obres públiques contractades per l’Administració Pública i també una manca de seguiment dels compromisos indicats al contracte. | Aquest incompliment suposa un frau en la qualitat de l’obra pública realitzada i en l’ús de recursos públics. A més a més, sovint en obra pública, hi ha un increment de preus respecte el previst en el contracte i l’executat, que en la majoria de casos l’Administració Pública es veu obligada a acceptar. | Per reconduir aquestes pràctiques és necessari que hi hagi un control previ al contracte i després d’executat, així com durant l’execució de l’obra. |
| **Gestió residus** | Llançament de deixalles i runes | Els abocadors incontrolats són l’exemple que les persones en general deixen els residus a qualsevol lloc del seu entorn, sense comportar-se correctament duent aquests residus o runa a les deixalleries. | Com a conseqüència de la manca de consciència hi ha un perjudici a la natura i a l’espai públic. | Per fomentar el reciclatge i l’ús d ela deixalleria, hi hauria d’haver un major control de les conductes individuals i més sancions. |
| Segregació de residus | La ciutadania no segrega bé els diferents residus als contenidors on correspon i ho llença a qualsevol lloc o barrejat. | Dificultar la segregació i separació de residus pel seu tractament. | Tenir major consciència i formació en civisme sobre la importància de separar i reciclar residus. |
| **Impostos** | Sistema públic de contribució i pensions | Es considera poc just contribuir a pagar les pensions amb la cotització actual, quan es parla que les generacions que actualment són més joves de treballadors no podran accedir al sistema de pensions de jubilació. | Es viu com injust | Es fa necessari educar des de l’escoa, en relació al sistema públic de pensions (jubilació, no contributives, etc.) per la presa de consciència cívica, del bé comú i en especial vinculat a tots els temes econòmics i de renda. |
| **Justícia** | Procediments judicials | Es fa palès que hi ha manipulació de procediments abans que aquests arribin als jutges. | Aquest comportament suposa un endarreriment de procediments i que fets que s’haurien de jutjar no es judicialitzen. | En el cas que aquests procediments estiguessin digitalitzats, aquests endarreriments es minimitzarien. |
| Hi ha un endarreriment en els procediments com a conseqüència derivada de la rotació dels jutges als jutjats d’arreu. | Com a conseqüència d’aquests canvis, els processos iniciats s’aturen i en molts casos, passa massa temps i alguns delictes prescriuen abans que es reprengui el procés. | Si els procediments fossin més transparents, es minimitzarien aquestes situacions. |
| Exercici de la funció pública | Es fa palesa en ocasions la no imparcialitat de funcionaris de justícia. | Degut a aquest comportament, a vegades s’apliquen condemnes diferents en casos judicalitzats que són de característiques similars. | Separació de poders. |
| **Partits polítics** | Ús de fons públics | Es fa palesa la malversació de fons públics i casos de corrupció entre càrrecs electes i membres de partits polítics. | Enriquiment injust. | Transparència en el comptes i control fiscal de càrrecs electes. |
| Durada dels càrrecs públics | Es considera totalment incorrecte que els càrrecs electes encadenin durant massa temps càrrecs públics i en conseqüència la seva retribució. | Aquesta situació de perpetuar els càrrecs públics crea desmotivació entre la ciutadania. |  |
| Retribució dels càrrecs electes | Es consideren incorrectes el pagament de pensions vitalícies a persones que han ocupat càrrecs electes. | Aquesta situació provoca desmotivació entre la ciutadania, desafecció al sistema públic de pensions i frau fiscal. | Caldria limitar el que cobren al finalitzar les seves carreres com a electes. |
| Programa electoral | Hi ha la visió que els partits presenten programes electorals que després no compleixen. | Aquesta situació crea desmotivació, desafecció i baixada de la participació electoral en les eleccions. |  |
| Designació de càrrecs | *Es considera una conducta incorrecta designar un amic o familiar per a llocs vinculats a l’administració pública i proper a electes, quan sovint aquestes persones no tenen la preparació adequada pel càrrec que han d’ocupar.* |  |  |
| **Esport** | Arbitratge | Es considera que sovint a l’esport hi ha manipulació en sorteig de competicions i en el mateix arbitratge de la competició. |  |  |
| Accés a l’esport extraescolar | Actualment no hi ha un accés universal a l’esport en l’etapa escolar, ja que són activitats de pagament. | Exclou persones sense recursos en la pràctica esportiva i en la possibilitat d’adquirir bons hàbits de salut, alimentació, descans, etc. | Accés generalitzat (i gratuït o bonificat) en l’etapa escolar a les activitats esportives |
| Resultats esportius | Prendre substàncies no permeses (dòping) mentre es practica esport i es competeix. | Guanyar la competició fent frau. | Incorporar hàbits saludables durant tota la vida, esforçar-se i entrenar. |
| **Influencers, periodisme** | Funció informativa (codi deontològic) | En l’àmbit del periodisme, es fa palès les pràctiques poc curoses amb la informació, que fan des de falsejar dades, visibilitzar dades sense indicar les fonts, publicar informació sense un contrast de la mateixa. | Com a conseqüència d’aquestes pràctiques incorrectes es crear informació poc correcta i precisa, afecta l’opinió de l’opinió pública i en ocasions la difusió de mentides. | En l’exercici correcte de la professió i aplicació del codi deontològic, els professionals del periodisme han de contrastar la informació abans de publicar-la. |
| També es considera incorrecte que en determinats mitjans s’exerceix la censura, és a dir, no es publica determinada informació si no està alineada amb la línia editorial del mitjà d’informació. | Aquesta situació suposa una manipulació de la informació i la privació del dret a estar informat. | Els professionals del periodismes haurien de poder exercir la llibertat d’expressió. |
| **Petit comerç, Autònom,..** | Condicions laborals | En el petit comerç hi ha persones contractades que no perceben un sou d’acord a les hores i funcions en les quals treballen. | Com a conseqüència, tot i tenir contracte, assumeixen més hores i responsabilitats del que se’ls reconeix per contracte (explotació laboral). | Reflectir correctament al contracte les hores, jornades, etc. que efectivament fan. |
| Frau fiscal | Entre petit comerç i persones autònomes en actiu, hi ha situacions que no paguen la quota d’autònoms i/o no paguen l’IVA. | Com a conseqüència, hi ha una manca de cotització i recaptació fiscal, que afecta la prestació i la dotació pels serveis públics i que acaba afectant la cobertura dels mateixos a la ciutadania. | Per conscienciar que tothom pagui els impostos, s’ha de visibilitzar el retorn en serveis públics del que es paga en impostos. |
| **Banca** | Comercialitzar productes bancaris | Es considera incorrecte les pràctiques de la banca quan volen comercialitzar productes bancaris amb pràctiques poc clares, o adreçades a persones sense prou informació. | Venta de productes bancaris basat en el frau i l’engany. | Major informació als clients i utilitzar la lletra més gran en la documentació facilitada. |
| Actualment amb l’aparició de les criptomonesdes, sectors de la banca difonen informació basada en crear temor als clients.  Fan por en inversions de productes no bancaris (bitcoins) | Determinats sectors de la banca, per restar quota de mercat en productes financers, desincentiven la compra de criptomònades amb engany en relació al rendiment, seguretat, etc. |  |
| Condicions bancàries | Es considera que les clàusules del sector bancari són abusives pels clients. | Hi ha la visió entre la ciutadania que la fiscalitat que s’aplica a la banca és totalment desigual respecte el que la ciutadania ha de pagar a la banca. | La fiscalitat que s’aplica a la banca hauria de ser similar a la que s’aplica a la ciutadania. |
| Accés al servei bancari | Actualment, les persones grans amb menor coneixement del pla digital estan forçades a operar en banca sense una atenció presencial. | Aquesta situació ha comportat una discriminació en l’accés al productes i serveis bancaris. |  |
| **Policia** | Policia de proximitat | Es considera que l’actuació de la política municipal és negligent en les seves funcions, perquè com a policia de proximitat no està mai a l’espai públic i visible pel ciutadà. |  |  |
| Igualtat de tracte | Es fa esment que la policia municipal identifica persones per discriminació en funció de l’aparença. | Es fa una identificació de les persones, discriminant-les degut al seu aspecte físic. | Haurien de tenir i aplicar protocols d’actuació i dur a terme un control de la correcta aplicació dels mateixos. |
| Exercici de funcions | En algunes pràctiques policials com a comportament incorrectes es fa pales un abús de poder (en l’ús de les armes), per tal d’imposar el seu criteri, tot i que pugui ser incorrecte. | Aquest comportament incorrecte, sota el seu criteri, s’empara en el principi de veracitat que tenen com a cos de seguretat pública. |

# Annex I. Resultats de l’enquesta d’avaluació de la sessió

En aquest apartat s’inclouen els resultats de l’enquesta d’avaluació que les 9 persones participants han omplert al finalitzar la sessió a Girona.

Valoració de la preparació de la sessió

En termes generals, els elements de preparació més destacats són el considerar important la temàtica de la sessió i els materials previs, seguit de que els materials i temàtica s’ha tingut en compte la perspectiva de gènere i, en tercer lloc, també amb una valoració positiva força majoritària, la claredat dels objectius des del principi i l’antelació de la convocatòria.

Figura 4.1 Valoració de la preparació de la sessió

En segon lloc, es recullen les valoracions en relació a l’execució de la sessió. Els dos aspectes millor valorats són l’encert en la dinàmica plantejada per assolir els objectius de la sessió i la funció de les dinamitzadores per assolir el debat plantejat. A continuació també es consideren que hi ha hagut un bon nivell de participació i els espais físics han estat adequats. També es consideren positius els horaris. Així com també es considera que les opinions rellevants sobre el tema hi han estat representades.

Figura 4.2 Valoració sobre l’execució de les sessions informatives i els tallers participatius

El tercer bloc de valoracions fa referència a les expectatives de les persones participants i els resultats obtinguts amb el debat. La participació i l’execució ha despertat força l’interès en tornar a participar en processos participatius. De forma majoritària, també hi ha l’opinió que les aportacions de les persones assistents han estat adients als objectius plantejats i que la sessió ha incrementat la xarxa de relació de les persones que tenen interès en la matèria. En tercer lloc, també es considera que la sessió ha permès aproximar la relació entre Administració i ciutadania, i els resultats assolits recullen de forma força aproximada l’opinió sobre el que les persones participants creuen que s’hauria de fer. Les conclusions a les quals s’ha arribat es valoren majoritàriament com a concretes.

Figura 4.3 Valoració sobre les expectatives respecte dels resultats de la sessió

En termes de valoració general, també les valoracions obtingudes són molt positives. Els dos aspectes més destacats són la implicació i participació positives de les persones assistent i l’assoliment dels objectius plantejats. En segon lloc, amb valoracions molt positives i majoritàries, la satisfacció personal amb els resultats de la sessió, la satisfacció amb la participació de cada persona i el fet d’haver après coses que no sabia amb la sessió.

Figura 4.4 Valoració global

L’establiment del contacte amb les persones participants ha estat per telèfon i mitjançant el plantejament de preguntes sobre el seu perfil sociodemogràfic. Per aquest motiu, de forma majoritària, la informació de la convocatòria ha arribat pel boca orella, seguit del contacte a través de l’entitat a la qual participa (Associació de persones grans).

Figura 4.5 Accés a la convocatòria

1. Les aportacions que les persones participants han anotat a les graelles i no han compartit al debat, s’han marcat en cursiva i subratllat. [↑](#footnote-ref-1)